**Støtte til 3R-initiativer fra dyreteknisk personale i 2021**

Er du dyreteknisk medarbejder, og har du en idé til, hvordan velfærden hos forsøgsdyr kan blive bedre på din facilitet? Vil du gerne afprøve en ny type berigelse, en ny metode eller et helt tredje initiativ?

**Så har du nu chancen for at søge om støtte på op til 25.000 kr. til at udvikle din 3R-idé.**

Hvis du har lyst til at søge om midler til at gennemføre et nyt 3R-initiativ, skal du udfylde skemaet på side 2 elektronisk og sende det som en PDF-fil til ufa-aarsmoede@fvst.dk **senest 15. april 2021 kl. 12.00.**

Herefter beslutter Udvalget for Forsøgsdyr og Alternativer hvilket eller hvilke initiativer, der skal støttes. Hvis din idé udvælges til at modtage støtte, vil du få besked om det i uge 17.

Det eller de initiativer, som modtager støtte, præsenteres på den åbne del af årsmødet for dyrevelfærdsorganerne den 9. juni 2021. Hvis det er dit initiativ, som støttes, skal du derfor deltage i årsmødet og give en præsentation.

Når initiativet er gennemført, skal støttemodtageren lave en kort afrapportering i en lille rapport, som offentliggøres på udvalgets hjemmeside. Desuden skal støttemodtageren præsentere resultaterne på årsmødet for dyrevelfærdsorganerne i 2022.

Hvis du har spørgsmål til konkurrencen eller ansøgningsskemaet på side 2, er du meget velkommen til at skrive til ufa-aarsmoede@fvst.dk.

**Vi glæder os til at modtage din idé!**

**Ansøgningsskema**

|  |
| --- |
| **1. Ansøger:** *Navn, stillingsbetegnelse, arbejdstelefon, arbejdsmail.*  |
| **2. Arbejdssted:** *Firmanavn, adresse.* |
| **3. Nærmeste leder:** *Navn, arbejdstelefon, arbejdsmail.*  |
| **4. Titel på initiativet:** |
| **5. Formål med initiativet:** *Hvad opnås? Hvordan bliver dyrevelfærden forbedret?* |
| **6. Beskrivelse af initiativet:** *Hvilken dyreart kommer det til gode? Hvordan udføres det i praksis? Hvor mange dyr kommer det til gavn? Kan det bruges andre steder/på andre faciliteter? Indsæt gerne billeder i denne rubrik.* |
| **7. Tidsplan:** *Hvornår udvikles, afprøves og implementeres initiativet?* |
| **8. Budget:** *Skal indeholde et estimat af de forventede udgifter. Det er muligt at frasige sig pengebeløbet, hvis modtagelse heraf er i strid med virksomhedens retningslinjer.*  |
| **9. Dato og ansøgers underskrift:** |
| **10. Dato og nærmeste leders underskrift:** |